- Det var en personbil med en fører, kun en person involvert. Personen er funnet omkommet. Tunnelen er stengt og kommer nok til å være det en god stund, sier operasjonsleder Morten Kronen, Vest politidistrikt til Bergens Tidende.
Bilen var på vei østfra i retning Bergen.
Bogetunnelen ligger i Vaksdal kommune, mellom Trengereid og Vaksdal. Det var ved denne tunnelen det gikk et ras over vei og bane i fjor.
E16 er stengt som følge av ulykken. Omkjøring er foreløpig ikke opprettet.